Az RTL Klub-nak reagált Kósa Lajos arra, hogy 100 milliárd forintot is visszakérne az OLAF, az unió csalás elleni hivatala.

Kósa Lajos szerint a magyar kormány jobb hibaszázalékkal hívja le az uniós forrásokat, mint amivel svájci óragyárak dolgoznak. Így reagált a fideszes politikus az RTLHíradónak arra, hogy az Európai Unió Csalás Elleni Hivatala a Magyarországnak kiutalt uniós pénzek majdnem 4 százalékát, akár 100 milliárd forintot is visszakérne szabálytalanságok miatt. Ez az uniós átlag nyolcszorosa.

Rogán Antal szerint akkor sem érné kár az embereket, ha ezt mind vissza kellene fizetni. A DK-nál viszont azt mondják: a kormány még büszke is a lopásra.